- Carlo Ancelotti a tras un semnal de alarmă înainte de Real Madrid – RB Leipzig.
- Motivul pentru care se teme de echipa din Bundesliga
Carlo Ancelotti a tras un semnal de alarmă înainte de Real Madrid – RB Leipzig. Tehnicianul echipei din capitala Spaniei a vorbit despre duelul din optimile UEFA Champions League.
Calificarea în sferturile de finală ale Ligii Campionilor nu este încă decisă, deşi Real Madrid s-a impus cu scorul de 1-0 în tur pe terenul lui RB Leipzig, a avertizat marţi antrenorul echipei din La Liga, Carlo Ancelotti, cu o zi înaintea returului de pe Santiago Bernabeu, scrie AFP.
Carlo Ancelotti a tras un semnal de alarmă înainte de Real Madrid – RB Leipzig
"Este o ocazie importantă să mergem mai departe într-o competiţie foarte specială pentru noi, trebuie să dăm totul fiindcă partida nu s-a terminat", a declarat într-o conferinţă de presă antrenorul liderului din La Liga, notează agerpres.ro.
"Avem un mic avantaj, dar trebuie să jucăm la cel mai bun nivel al nostru din primul până în ultimul minut", a spus Ancelotti, care a adăugat că formaţia lui trebuie "să joace mai bine în defensivă" pentru a nu mai suferi ca în tur.
Italianul se teme de o echipă a lui Leipzig "periculoasă pe faza de tranziţie", cu "jucători foarte rapizi", ca olandezul Xavi Simons, împrumutat de PSG, şi belgianul Lois Openda, fostul atacant al lui Lens.
Mijlocaşul Eduardo Camavinga, prezent şi el la conferinţa de presă, a opinat că Real nu trebuie să joace doar pentru a apăra avantajul din tur. "Cea mai bună manieră pentru a câştiga este să ataci, deci vom face totul pentru a da goluri", a promis francezul.
Întrebat despre zvonurile legate de venirea compatriotului său Kylian Mbappe la Madrid, Camavinga a asigurat că "nu a vorbit despre asta cu el" şi că "nu ştie ce va face în sezonul viitor" atacantul lui PSG.
Real Madrid mai dă un "tun", după ce s-a înţeles cu Kylian Mbappe
Real Madrid mai dă un "tun" pe piaţa transferurilor, după ce s-a înţeles cu Kylian Mbappe. Florentino Perez a ajuns la un acord verbal cu un star al lui Bayern. Alphonso Davies (23 de ani) este aşteptat din vară pe Santiago Bernabeu.
Preşedintele liderului din La Liga l-ar fi convins pe fundaşul stânga canadian să vină la Real Madrid. Davies mai are contract cu Bayern Munchen până în vara anului viitor, dar îşi forţează plecarea din Bundesliga.
Englezii de la theathletic.com au făcut anunţul momentului în fotbalul mondial. Şefii Realului l-au convins pe Alphonso Davies să nu îşi prelungească înţelegerea cu Bayern şi să accepte propunerea Realului.
"Au existat mai multe întâlniri în ultimele săptămâni, inclusiv una la Madrid în luna februarie. S-a accelerat astfel procesul. Există două opţiuni gândite de Real pentru a reduce preţul. Ori să vină în această vară la un preţ redus, aşa cum s-a întâmplat cu Toni Kroos în 2014, ori să vină gratis anul viitor, cum s-a întâmplat cu David Alaba în 2021", anunţă sursa citată.